ایلک اثری "بخت‌سیز ایگید" 1899-جو ایلده باسیلدی. اونو، عئینی ایل نوماییش اولونان "اوچ بدبخت" ایزله‌دی. کلاسیک روس اثرلری ایله عوثمانلی تئاتر یازارلاری‌نین اثرلرینی تاتارجا یا  ترجومه ائتدی. تئاتر ایله مشغول اولماسینی ایسته‌مه‌ین عاییله‌سی اونو صادق حاجی هئیبولین آدلی تاجیرین قیزی بی‌بی‌عایشه ایله ائولندیردی و دین ایله علاقه‌دار کیتاب‌لارین ساتیلاجاغی بیر نشریات آچماسینا قرار وئردیلر. علی‌عسگر کمال، 1901-جی ایلده معاریف آدلی نشریاتی آچدی. بو کیتاب‌ائوی صنعت فعالیت‌لری اوچون بیر پیلله اولدو. بیر مودت سونرا نشریاتی فرقلی نشرلرله زنگینلشدیرمک اوچون ایستانبولا گئتدی. نامق کمال باشدا اولماق اوزره قاباقجیل یازیچی‌لارلا تانیش اولدو؛ اثرلرینی ییغیب اوخوجولارلا چاتدیرماق اوزره نشریاتینا گتیردی.